V javni agenciji SPIRIT Slovenija letos že petnajstič pripravljajo izobraževalni program za **izvozno poslovanje - International Trade Management** (ITM).  
  
Program ITM je namenjen predvsem mlajšim zaposlenim v izvoznih oddelkih malih in srednje velikih podjetij, ki so željni osebnega in strokovnega razvoja na področju mednarodnega poslovanja ter želijo aktivno pripomoči k uspešni širitvi poslovanja podjetja na nove tuje trge. Izobraževanje poteka **v angleškem jeziku** in je odlična kombinacija akademskega in praktičnega izobraževanja. Njegova glavna prednost je v **izjemno praktični in individualni naravnanosti programa**, ki podjetja usmeri k razmisleku in temeljitemu načrtovanju izvoznih aktivnosti, udeležence pa usposobi za učinkovite izvozne managerje.

Zadovoljstvo z ITM programom je na izredno visoki ravni in na slovenskem trgu usposabljanj nima konkurence. Dosedanji udeleženci programa so bili najbolj zadovoljni **s celovitostjo in strokovnostjo programa ter kakovostnimi tujimi predavatelji**. Največjo dodano vrednost programa predstavljajo orodja in usmeritve, ki udeležencu pomagajo do strukturiranega izvoznega načrta.

Program je izpeljan v obliki serije delavnic **za pripravo izvoznega načrta** ter petih mednarodnih seminarjev z odličnimi, svetovno priznanimi tujimi strokovnjaki. Poteka **od marca do oktobra.**

 Udeleženci programa ITM med drugim pridobijo:

* individualno svetovanje mednarodnih strokovnjakov pri pripravi izvoznega načrta in predstavitve podjetja,
* nova znanja in veščine s področja mednarodnega poslovanja,
* informacije o novostih in trendih pri načrtovanju in oblikovanju izvoznih aktivnosti,
* mednarodna poznanstva in
* mednarodno priznano diplomo IATTO (International Association of Trade Training Organisations).

Do danes se je mednarodnega izobraževalnega programa ITM udeležilo že **190 slovenskih mikro, malih in srednjih podjetij**, ki so v anketah izrazili visoko zadovoljstvo s programom.

**Večino stroškov programa** (cca. 7.000 EUR/udeleženca) **krije SPIRIT Slovenija.**

Stroški podjetja pa znašajo:

* depozit za resnost udeležbe v višini 960 EUR (depozit ob uspešno zaključenem programu vrnemo podjetju),
* stroške udeležbe zaposlenega na pet dnevnem sklopu seminarjev v tujini (letalska vozovnica ter nočitve, v okvirni skupni vrednosti 1.000 EUR).

Rok za oddajo prijav je **ponedeljek, 7. februarja 2022.**

Informacije o izobraževalnem programu, predvideni časovnici, pogojih za udeležbo ter načinu prijave so objavljene [na spletnem portalu Izvozno okno](https://www.izvoznookno.si/aktualno/itm-2022-vabilo-k-udelezbi-v-izobrazevalnem-progra/).